b'\n_START_ARTICLE_\nBialovie\xc5\xbeos r\xc5\xabmai\n_START_PARAGRAPH_\nBialovie\xc5\xbeos r\xc5\xabmai (lenk. Pa\xc5\x82ac w Bia\xc5\x82owie\xc5\xbcy) \xe2\x80\x93 r\xc5\xabmai pastatyti 1894 m. Belove\xc5\xbeo girioje, Bielovie\xc5\xbeos kaime, Rusijos imperijos caro Aleksandro III \xc4\xafsakymu.\n_START_SECTION_\nIstorija\n_START_PARAGRAPH_\nApie 1426 m. netoli kaimo, \xc5\xa1alia Lutovnios upelio buvo pastatyti mediniai r\xc5\xabmai, kuriuose med\xc5\xbeiokl\xc4\x97s metu apsistodavo karaliaus Jogaila, v\xc4\x97liau ir karaliai \xc5\xbdygimantas Augustas ir Steponas Batoras. R\xc5\xabmai buvo nuda\xc5\xbeyti balta spalva ir tapo b\xc5\xabsimo kaimo ir girios pavadinimo pretekstu, nes i\xc5\xa1vertus i\xc5\xa1 lenk\xc5\xb3 kalbos Bia\xc5\x82owie\xc5\xbca rei\xc5\xa1kia Baltas bok\xc5\xa1tas. V\xc4\x97liau r\xc5\xabmai priklaus\xc4\x97 Vaz\xc5\xb3 dinastijai. XVIII a. buvo pastatyti nauji r\xc5\xabmai, kuriuose 1752 m. buvo apsistoj\xc4\x99s karalius Augustas III. Apie 1831 m. r\xc5\xabmai buvo nugriauti. 1889 m. Rusijos imperijos caro Aleksandro III \xc4\xafsakymu buvo prad\xc4\x97ti statyti nauji r\xc5\xabmai, kuri\xc5\xb3 architektas buvo Mikalojus de Rochefortas. R\xc5\xabm\xc5\xb3 statyba kainavo 542,000 rubli\xc5\xb3. R\xc5\xabm\xc5\xb3 viduje buvo i\xc5\xa1kaltos medin\xc4\x97s apdailos. Ant sien\xc5\xb3 kab\xc4\x97jo \xc4\xafvairi\xc5\xb3 med\xc5\xbeiokl\xc4\x97s tematikos paveiksl\xc5\xb3. R\xc5\xabm\xc5\xb3 r\xc5\xabsyje buvo \xc4\xafrengta vyno saugykla. 1895 m. \xc4\xafkurtas r\xc5\xabm\xc5\xb3 parkas angli\xc5\xa1kuoju stiliumi, architektas Walerian Kronenberg. Parke i\xc5\xa1kasti du tvenkiniai su salomis. 1897 m. \xc5\xa1alia r\xc5\xabm\xc5\xb3 nutiesta gele\xc5\xbeinkelio linija ir pastatyta Bia\xc5\x82owie\xc5\xbca Pa\xc5\x82ac gele\xc5\xbeinkelio stotis. Per I pasaulin\xc4\xaf kar\xc4\x85 \xc4\xaf Rusijos imperij\xc4\x85 buvo i\xc5\xa1ve\xc5\xbetas beveik visas r\xc5\xabm\xc5\xb3 turtas. 1930 m. r\xc5\xabmuose buvo apsistoj\xc4\x99s Lenkijos prezidentas Ignacy Mo\xc5\x9bcicki. II pasaulinio karo metu, med\xc5\xbeiokl\xc4\x97s metu, r\xc5\xabmuose buvo apsistoj\xc4\x99 Hermann G\xc3\xb6ring ir Heinrich Himmler. 1958 m. Lenkijos komunist\xc5\xb3 vald\xc5\xbeia nusprend\xc4\x97 nugriauti r\xc5\xabmus, kurie 1961 m. buvo nugriauti. V\xc4\x97liau \xc5\xa1ioje vietoje buvo \xc4\xafkurtas Belove\xc5\xbeo girios nacionalinio parko administracijos pastatas. Pastate veikia muziejus, restoranas ir vie\xc5\xa1butis.'